Viborger Samler, 1820-12-13
London, den 1ste December. J Onsdags Kl. 10 Morgen begyndte Dronningens Tog til Paulskirken; hun drog da fra Branderbourghouse i sin Stadskareth, trukken af 6 brun Heste. J Vognen hos Hende sad Lady A. Hamilton. 150 Borgere til Hest med hvide Sløifer paa Brystet, geleidede Karethen - En anden Karet, kjørte efter Dronningens; deri sad Kammerherre Crawen. Da Dronningen kom til Hydepark, sluttede endnu 500 Ryttere sig til Toget; de anførtes af Robert Wilson og Gotard Noel. Alle havde hvide Brystsløifer. J St. James Street forøger des Toget ved Deputationer fra adskillige Laug, som havde Musik med sig. Da Vognen kom til Carltonhouse Kongens Residents) istemtes Hurrah=Raab, men ellers gik alt roligt. Ved Templebar holdt Lordmajoren med Stadens Corporationer alle i Stadskarether, fra de fleste Huse vaiede smaa hvide Fahner, med Bibelsprog, som kunne udtydes paa 2 Maader. Efterat Dronningen ved den efter gammel Skik lukkede Port for Citi(det egentlige London) havde ladet sig melde, blev Porten opladt; 3 Trompeteere rede foran; derpaa Toget til Hest dernæst kom Stadens Marskaller, Lordmajoren i sin Kareth og de 2 Sheriffe, i Stadskareth, derefter Dronningens Kareth med dhrr. Wilson og Hume ridende ved Siderne, derefter Kammerherre Crawens Kareth og tilsidst Hr. Hobhouse i Kareth; han var i fuld Galladragt. Adskillige Laug med Fahner og Musik sluttede Toget. Menneskemængden paa Gaderne var saa stor, at Toget maatte bevæge sig Fod for Fod og kom ikke til Kirken for Kl. 12 1/2. Vinduer og Tage vare propfulde af Tilskuere; i nogle Vinduer hang hvide Sløifer og Laurbærkrandse, og i eet Hos Majestæts meget lignende Portræt. Folkets Hurrah og den uhyre Menneskemængde voldte et synderligt Jndtryk paa dem, som saae det. Uden for Kirken modtog Doctor Hughes ledsaget af Chorsangerne, Dronningen. Hs. Majestæt gik, støttet ved Lord majorens Arm igjennem en dobbelt Række af 60 Damer. I Choret satte Dronningen sig; Lad Hamilton og Parlementsherren Hume sad paa venstre og paa høire Side Dhrr. R. Wilson og Hob house, Aldermann Wood sad ved Lordmajoren. Dronningen knælede og forrettede sin Bøn. Der efter begyndte Gudstjenesten med den 140 og 141 Salme. Litaniet blev læst og den sædvanlige Bøn for Kongehuset, med Udeladelse af Dronningens Navn, oplæstes. Biskoppen og Diaconus var det ikke og deres Stole stode tomme. Tilskuerne i Kirken regner man vare 120000. Klokken henimod 2, da Gudstjenesten var tilende, forlod Hs. Majestæt atter Kirken - under Ledsagelse af det samme Følge og Optog, som da Hun kom - Paa Tilbagetoget slog Hun Karethvinduerne ned og hilste alle meget nedladende. Folket adspredte sig snart og alt gik ganske roligt af. Kun Lommetyvene vare i sædvanlig Virksomhed. Man siger og at et Pattebarn som Moderen gik med, er bleven trykt ihiel i Trængselen, og et Huus med 2 Børn afbrændte, da de Ældre havde forladt Huset for at see Processionen. Man har lagt Mærke til, at ikke en eneste at Overhuset og af Underhusets 658 Medlemmer ikkun 6 vare tilstæde i Kirken. Hverken Hr. Brougham eller de andre Dronningens Advokater vare der. Vore Aviser havde udspredt, at Ministrene Limerpool, Harrovby og Canning i et nylig holdet Statsraad havde forlangt deres Afsked; men det erklæres nu for ganske opdigtet.